**Hodnotenie reprezentačných trénerov**

|  |  |
| --- | --- |
| **Názov podujatia** | **Svetová kvalifikácia na OH, Doha 14.-17.3.2021** |
| **Zhodnotenie celého turnaja, VT, KT ako celku, odporúčania** | Celkové hodnotenie kvalifikácie je samozrejme pozitívne – priamy postup Wang Yanga na OH je úžasnou správou.  Ostatní hráči však nedokázali zo seba dostať maximum.  Zostáva stále šanca v európskej kvalifikácii a poprípade postup zo svetového rebríčka. |
| **Hodnotenie individuálnych výsledkov hráčov a súťaží** | **Wang Yang – Gunduz (TUR) 4:0**  Aj keď to bol prvý zápas, zvládol to s prehľadom  **Wang Yang – Cantero (ESP) 4:3**  Ťažký zápas najmä po psychickej stránke. Wang bol herne lepší. Súper však statočne odolával, keďže menil taktiku a snažil sa Wanga rozhodiť aj správaním. Siedmy set sa však Wang plne skoncentroval, pripomenul si svoje prednosti a vyhral.  **Wang Yang – Szudi (HUN) 4:2**  Jano začal veľmi dobre, koncentrovane a takticky správne. Za stavu 2:0 na sety však prišli malé nepozornosti, súper si zvykol, zlepšil svoju hru a vyrovnal na 2:2. Znovu Jano viac zabojoval, spresnil svoje údery, lepšie sa staval na lopty a zápas dokončil.  **Wang Yang – Gionis (GRE) 4:2**  Finálový zápas o postup na OH zvládol skoro bezchybne. Prvý set síce prehral prekvapivo ľahko, akoby nezačal vôbec hrať. Tréner mu povedal povzbudzujúce slová, uvoľnil atmosféru, pripomenul taktiku a od tej chvíle bol Wang lepší.  Gratulujem  **Ľubomír Pištej – Nayre (PHI) 3:4**  Ľubo nastúpil proti neznámemu súperovi s rešpektom (videl predchádzajúci zápas). Ľubo bol často veľmi pasívny, mal problémy s príjmom podania, ale najmä nehral koncentrovanie naplno celý zápas, čo ho stálo postup do ďalšieho kola.  **Barbora Balážová – Marcheti (BEL) 4:0**  Vynikajúci koncentrovaný výkon. Súperka nemala veľa šancí, Baška si skúsenosťou postrážila všetky sety a rozdielom triedy vyhrala.  **Barbora Balážová – Silva (MEX) 2:4**  Dobrý začiatok do zápasu a vedenie 2:1 na sety. Baška však potom začala mať problémy s podaním súperky (často utečený do FH a nezahrala topspin) a s obojstranným topspinom. Nedokázala sa dostať naspäť do svojho hracieho tempa a pohody, robila veľa jednoduchých chýb a to ju stálo postup do ďalších bojov o postup na OH. |
| **Hodnotenie správania, priestupky voči disciplíne, pocitové zistenia a upozornenia trénerov, resp. vedúceho výpravy** (ako sa hráč správa v kolektíve, vo štvorhrách, súťaži družstiev, v hale a aj mimo nej) | Turnaj mal už oveľa ľahšie opatrenia ako dva predchádzajúce pod vedením WTT.  Jedlo sa rapídne vylepšilo a už sme mohli využívať aj priestory hotela (vestibul)  Bol to posledný z trojice turnajov v Dohe a bolo ozaj náročné udržať koncentráciu na samotné výkony. Podmienky usporiadateľa sa dali prirovnať k miernemu vezeniu. |

**Vypracoval: Jaromír Truksa Dňa: 21.3.2021**